Մարտին Լոուրենս

Մարտին Ֆիցժերալդ Լոուրենս (, ), ամերիկյան դերասան է, պրոդյուսեր, ռեժիսոր և սցենարիստ։ Նա հանդիսատեսներին առավել հայտնի է «Կորցնելու ոչինչ չկա», «Ադամանդե ոստիկանը», «Վատ տղաները», «Մեծ մայրիկի տունը», «Ազգային անվտանգություն» ֆիլմերից։

 Կենսագրություն 
Մարտին Լոուրենսը ծնվել է Մայնի Ֆրանկֆուրտում, Գերմանիա, որտեղ նրա հայրը՝ Ջոն Լոուրենսը, ծառայում էր ամերիկյան զինված ուժերում։ Նրանից հետո, երբ նրա ծնողները բաժանվում են 1973 թվականին, Մարտինը հազվադեպ է տեսնում հորը, որն այդ ժամանակ ոստիկան էր աշխատում։ Նրա մայրը՝ Հլորան, աշխատում էր մի քանի վայրերում, որպեսզի դրանով պահի իր ընտանիքը։ Մարտինը, ինչպես ենթադրում են, հանդիսանում է դերասաններ Չարլի Մերֆիի և Էդի Մերֆիի ազգականը և ունի հարազատ եղբայր՝ Ռեյ Պրոկտեր։

Մարտինի մոտ վաղ տարիներից են արտահայտվում կատակերգական ունակություններ։ Ինչպես հաստատում է անձամբ Լոուրենսը, նա միշտ կարողանում էր զվարճացնել իր մորը, ով ստիպված էր միայնակ մեծացնել վեց երեխաներին (հայրը լքել էր ընտանիքը և վերադարձել Գերմանիա)։ Արդեն դպրոցում նրան հաջողվում էր զվարճացնել և պահել հանդիսատեսի մեծ ուշադրությունը։ Այդ պատճառով, այն ժամանակ, երբ Մարտինը սկսում է ինքնուրույն կյանքը և ստանում է բարձրագույն կրթություն, նա վերջնականապես որոշում է դառնալ կատակերգական դերասան։ Նրա կարիերան սկսվում է Վաշինգտոնի գիշերային ակումբներում ելույթներից։ Պատմելով իր կյանքի այդ ժամանակաշրջանի մասին, դերասանն ասում է, որ այդ ելույթները նրան անհրաժեշտ էին, որպեսզի վստահություն ձեռք բերի իր նկատմամբ. եթե նա կարողանա զվարճացնել գիշերային ակումբի հաճախորդներին, ապա նա կստիպի ծիծաղել յուրաքանչյուրին։

Մեծ կինոյում Լոուրենսը նորամուտում է «Արա ինչպես կարգն է» («Do the Right Thing», ռեժիսոր Սպայկ Լի, 1989 թվական) ֆիլմում, որից հետո Հոլիվուդից սկսում են կանոնավոր առաջարկություններ գալ՝ «Տնային երեկույթ» («House Party», 1990 թվական), «Տնային երեկույթ 2» («House Party 2», 1991 թվական), «Կեղտոտ զրույցներ կեսգիշերին» («Talkin' Dirty After Dark», 1991 թվական) և «Բումերանգ» («Boomerang», 1992 թվական), որտեղ Լոուրենսը նկարահանվում է Էդի Մերֆիի հետ։ Սակայն դրանք ոչ մեծ, ավելի շուտ, էպիզոդիկ դերեր էին։

Հիմնական հանրաճանաչություն Լոուրենսին բերում են նրա մասնակցությունները հեռուստատեսաին շոուներում։ Առաջին իսկ հաղորդումները, որտեղ հայտնվում է Մարտին Լոուրենսը, նրան հանրաճանաչություն են բերում որպես յուրօրինակ կատակերգական դերասանի։ Ավելին, արդեն 1993 թվականին նա դառնում է «Մարտին» («Martin») սեփական հեռուստատեսային շոուի հաղորդավարը, որը հաջողությամբ հեռարձակվում էր «Fox-TV» մալուխային հեռոուստաալիքով։

Շոուի ընթացքում Մարտինը իրեն դրսևորւմ էր որպես շատ բազմադեմ կատակերգակ, ոչ միայն կատարելով հաղորդավարի գործունեությունը, այլ նաև խաղալով հերոսի մոր դերը, ինչը բառացիորեն հանդիսատեսին հիացմունք է պատճառում։ Եվ դա չնայած յուրահատուկ, կոպիտ հումորի, տեղ-տեղ տատանվելով գռեհկության սահմանին։ «Մարտին» շոուի հանրաճանաչության աճի մասին է վկայում նաև այն փաստը, որ նույնիսկ ամերիկյան գրաքննությունը, որը սկզբնապես թույլատրում էր ուղիղ եթերում «ass» բառի միայն մեկանգամյա օգտագործումը, շուտով Մարտին Լոուրենսին թույլատրում է օգտագործել այդ հայհոյանքը առանց սահմանափակման։ Այդ նույն 1993 թվականին «Մարտին» շոուն ճանաչվում է լավագույն հեռուստաշոուն Ամերիկայում և հետագա հինգ տարիների ընթացքում մնում է ամենահանրաճանաչը հեռուստադիտողների մոտ, թոփային տեղեր զբաղեցնելով վարկանիշներում։ Մարտին Լոուրենսի սրաթափանցությունը և սրամտությունը, որը թույլ է տալիս վեր բարձրանալ ստերեոտիպներից, բերում են նրան, որ 1994 թվականին նա ճանաչվում է ԱՄՆ-ի լավագույն կատակերգուն։

Ճիշտ է, այդ ամենը անհետևանք չի անցնում։ Սկսած 1994 թվականից, Մարտին Լոուրենսի անունը կանոնավորապես հիշատակվում է մամուլում բազմաթիվ սկանդալների պատճառով։ Ընդունելով հոգեմետ թմրանյութեր, դերասանը ժամանակ առ ժամանակ դառնում էր ուղղակի խելագար և իրեն թույլ էր տալիս վայրենի արարմունքներ։ Այսպես, 1994 թվականին, լպիրշ կատակների համար նրան հեռացնում են «Ուղիղ եթեր շաբաթ երեկոյան» հաղորդումից։ Այդ իրադարձությունը դառնում է սոսկ առաջին օղակը սկանդալների շղթայում։ Այնուհետև՝ ավելի շատ։ 1996 թվականին, զենքը ձեռքին հայտնվելով մարդաշատ խաչմերուկներից մեկում, նա կաղտոտ հայհոյում է և իրեն պահում է կարծես խելագար։ Իսկ երկու ամիս անց ձերբակալվում և դատապարտվում է ուղղիչ-աշխատանքային աշխատանքների առանց ազատության զրկման՝ օդանավակայանում զենքը օդանավ անցկացնելու փորձի համար։ Լոուրենսի շուրջ սկանդալներին ավելանում են նաև սեքսուալ ոտնձգությունների մեղադրանքները, կնոջ հետ աղմկալից ամուսնալուծությունը, կոպիտ արարքները նկարահանման հրապարակում, գիշերային ակումբի հաճախորդի վրա հարձակումը և բուժումը վերականգնողական կենտրոնում։

Սակայն այդ ամենը չի խանգարում Մարտին Լոուրենսին հաջող նկարահանվել։ Տարօրինակ է, սակայն, լինելով ոստիկանության հսկողութան տակ, Լոուրենսը խաղում է ոստիկան Մարկուս Բարնետի դերը, Մայքլ Բեյի «Վատ տղաները» («Bad Boys», 1995 թվական) ֆիլմի գլխավոր դերերից մեկը։ Ֆիլմը արագ հիթ է դառնում, թույլ տալով մինչև վերջ բացահայտվելու Լուորենսի դերասանական տաղանդին։ Իսկ դրան հաջորդած «Կորցնելու ոչինչ չկա» («Nothing to Lose», 1997 թվական), «Ցմահ» («Life», 1999 թվական) և «Ադամանդե ոստիկանը» («Blue Streak», 1999 թվական) ֆիլմերը միայն ամրապնդում են հաջողությունը։ Այսօրվա դրությամբ Մարտին Լոուրենսի ֆիլմագրությունը կազմում է ավելի քան երկու տասնյակ ֆիլմեր, որոնց շարքում են «Մեծ մայրիկի տունը» («Big Momma's House», 2000 թվական), որից հետո դերասանի հոնորարները գերազանցում են 10 միլիոն դոլլարը, «Սև ասպետը» («Black Knight», 2001 թվական), «Ազգային անվտանգություն» («National Security», 2003 թվական), «Վատ տղաները 2» («Bad Boys II», 2003 թվական) և այլն։

Բացի դերասանական աշխատանքներից, Մարտին Լոուրենսը հայտնի է որպես տաղանդավոր ռեժիսոր և պրոդյուսեր։ Նրա «Փոքր սահման սիրո և ատելության միջև» («A Thin Line Between Love and Hate», 1996 թվական), «Մեծ մայրիկի տունը» («Big Momma's House», 2000 թվական) և «Մեծ մայրիկի տունը 2» («Big Momma's House 2», 2006 թվական), «Ի՞նչ կարող էր լինել ավելի վատ» («What's the Worst That Could Happen?», 2001 թվական), «Ազգային անվտանգություն» («National Security», 2003 թվական) ֆիլմերը ոչ միայն բերում են հսկայական եկամուտներ նրանց հեղինակներին, այլ նաև վայելում են անփոփոխ հաջողություն վարձույթումBig Momma's House 3: once, twice, three times a fake lady։

2001 թվականին, ի նշան Լոուրենսի որպես դերասանի, ռեժիսորի և պրոդյուսերի ավանդի ճանաչման, նրա ձեռքերի և ոտքերի դրոշմները հավերժացվում են Հոլլիվուդյան ծառուղիում։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1985-1988  Հիմա ի՞նչ է պատահել  What's Happening Now!  Մորիս Վարֆիելդ  Կատակերգություն,  Սերիալ  Թոնի Սինգլթերի  և այլք  1989  Մի քիչ տարօրինակ է  A Little Bit Strange  Սիդնեյ Մասթերսոն  Կատակերգություն   1989  Արա ինչպես կարգն է  Do the Right Thing  Ցի  Դրամա  Սլայկ Լի  1989  Տնային երեկույթ  House Party  Bilal  Դրամա,  Մելոդրամա,  Կատակերգություն  Ռեջինալդ Հալդին  1990  Համերը, Սլամերը և Սլայդը  Hammer, Slammer, & Slade  Վիլլի  Կատակերգություն  Մայքլ Շուլց  1990  Կիդ-Ն-Փլեյ  Kid 'n' Play  Ուիզ / Հարբի (հնչյունավորում)  Մուլտֆիլմ Կատակերգություն  Կարեն Պետերսոն  1991  Տնային երեկույթ 2  House Party 2  Բիլալ  Դրամա,  Մելոդրամա,  Կատակերգություն  Ջորջ Ջեքսոն,  Դագ ՄաքԳենրի  1991  Անձնական ժամանակ  Private Times   Կատակերգություն  Ստեն Լետեն  1991  Կեղտոտ զրույցներ կեսգիշերին  Talkin' Dirty After Dark  Թերի  Կատակերգություն  Թեփեր Կարև  1992  Բումերանգ  Boomerang  Թայլեր  Կատակերգություն,  Մելոդրամա  Ռեջինալդ Հադլին  Էդի Մերֆի,  Հոլի Բերի 1992-1997  Մարտին  Martin  Մարտին Փեյն  Կատակերգություն,  Դրամա,  Մելոդրամա  Գերեթ Քեյթ, Թոնի Սինգլթերի, Չաք Վինսոն, և այլք  1995  Վատ տղաները  Bad Boys  Մարկուս Բերնե  Կատակերգություն,  Մարտական,  Թրիլեր,  Քրեական  Մայքլ Բեյ  Ուիլ Սմիթ,  Թեա Լեոնի 1996  Փոքր սահման սիրո և ատելության միջև  A Thin Line Between Love and Hate  Դարնել  Կատակերգություն,  Մելոդրամա,  Թրիլեր  Մարտին Լոուրենս  1997  Կորցնելու ոչինչ չկա  Nothing to Lose  Թերենս Փոլ Դեվիդսոն  Կատակերգություն,  Մարտական,  Քրեական  Սթիվ Օդեկերկ  Թիմ Ռոբինս 1999  Ցմահ  Life  Կլաուդ Բենքս  Կատակերգություն,  Դրամա,  Քրեական  Թեդ Դեմմե  Էդի Մերֆի,  Էնթոնի Անդերսոն 1999  Ադամանդե ոստիկանը  Blue Streak  Մայլս Լոգան  Կատակերգություն,  Քրեական,  Թրիլեր,  Մարտական  Լես Մեյֆիլդ  Լյուկ Ուիլսոն 2000  Մեծ մայրիկի տունը  Big Momma's House  Մալկոլմ Թերներ / Մեծ Մայրիկ  Կատակերգություն  Ռաջա Գոնսել  Նիա Լոնգ,  Փոլ Ջամատի 2001  Ի՞նչ կարող էր լինել ավելի վատ  What's the Worst That Could Happen?  Քևին Քաֆերի  Կատակերգություն,  Քրեական  Սեմ Ուայզման  Դենի Դե Վիտո 2001  Սև ասպետը  Black Knight  Ջամալ Վոլկեր, Սկայուոլկեր  Կատակերգություն,  Ֆենտեզի,  Արկածային  Ջիլ Ջանգեր  Մարշա Թոմասոն 2003  Ազգային անվտանգություն  National Security  Էրլ Մոնտգոմերի  Կատակերգություն,  Մարտական,  Թրիլեր,  Քրեական  Դենիս Դուգան  Սթիվ Զան,  Էրիկ Ռոբերտս 2003  Վատ տղաները 2  Bad Boys II  Դետեկտիվ Մարկուս Բերնե  Մարտական,  Թրիլեր,  Քրեական  Մայքլ Բեյ  Ուիլ Սմիթ,  Գեբրիել Յունիոն,  Ջորդի Մոլյա,  Պետեր Ստորմարե 2005  Հետ ցատկ  Rebound  Ռոյ Մաքկորմիկ  Կատակերգություն,  Ընտանեկան,  Սպորտային  Սթիվ Կար  2006  Մեծ մայրիկի տունը 2  Big Momma's House 2  Մալկոլմ Թերներ / Մեծ Մայրիկ  Կատակերգություն,  Մարտական  Ջոն Ուայթսթել  Նիա Լոնգ 2006  Որսաշրջան  Open Season  Բուգ (ձայն)  Կատակերգություն,  Մուլտֆիլմ,  Ընտանեկան,  Արկածային  Ռոջեր Ալերս,  Ջիլ Կալտոն,  Էնթոնի Սթաչի  Էշթոն Քաթչեր 2006  Բուգը և Էլիոթը. Կեսգիշերային թխվածքային փախուստ  Boog and Elliot's Midnight Bun Run  Բուգ (ձայն)  Մուլտֆիլմ,  Կարճամետրաժ  Ջիլ Կալտոն,  Էնթոնի Սթաչի  Էշթոն Քաթչեր 2007  Իրական վարազներ  Wild Hogs  Բոբի Դևիս  Կատակերգություն,  Մարտական  Ուոլթ Բեկեր  Ջոն Տրավոլտա 2008  Բարի գալուստ տուն, Ռոսկո Ջենկինս  Welcome Home, Roscoe Jenkins  Ռոսկո Ջենկինս  Կատակերգություն,  Մելոդրամա  Մալկոլմ Դ. Լի  2008  Հայրիկի աղջիկը  College Road Trip  Ջեյմս  Կատակերգություն,  Դրամա,  Ընտանեկան  Ռոջեր Քեմբլ  2010  Մահ թաղման ժամանակ  Death at a Funeral  Ռայան  Կատակերգություն  Նիլ Լաբուտ  Քրիս Ռոք,  Լյուկ Ուիլսոն,  Դենի Գլովեր,  Զոի Սալդանա 2011  Մեծ մայրիկները. Տղան ինչպես հայրը  Big Mommas։ Like Father, Like Son  Մալկոլմ Թերներ / Մեծ Մայրիկ  Կատակերգություն  Ջոն Ուայթսթել  2012  Մարտին Լոուրենսի անանուն նախագիծը  Untitled Martin Lawrence Project  Ռեյ Բարկեր  Կատակերգություն  Ֆրեդ Սևիջ   Վատ տղաները 3  Bad Boys 3  Դետեկտիվ Մարկուս Բերնե  Մարտական,  Թրիլեր,  Քրեական  Մայքլ Բեյ  Ուիլ Սմիթ

 Պրոդյուսեր 
Թիվ  Ֆիլմի անուն  Բնօրինակի անվանումը 1992-1997  Մարտին  Martin 1994  Մարտին Լոուրենս. Դու այնքան խելացնոր ես  You So Crazy 1996  Փոքր սահման սիրո և ատելության միջև  A Thin Line Between Love and Hate 2000  Մեծ մայրիկի տունը  Big Momma's House 2001  Ի՞նչ կարող էր լինել ավելի վատ  What's the Worst That Could Happen? 2001  Սև ասպետը  Black Knight 2002  Մարտին Լոուրենս. Ապրում ենք  Martin Lawrence Live։ Runteldat 2003  Ազգային անվտանգություն  National Security 2005  Հետ ցատկ  Rebound 2006  Մեծ Մայրիկի տունը 2  Big Momma's House 2

 Սցենարիստ 
Թիվ  Ֆիլմի անուն  Բնօրինակի անվանումը 1989-1992  Մեկ գիշեր կանգնած (сериал)  One Night Stand 1992-1997  Մարտին  Martin 1994  Մարտին Լոուրենս. Դու այնքան խելացնոր ես  You So Crazy 1996  Փոքր սահման սիրո և ատելության միջև  A Thin Line Between Love and Hate 2002  Մարտին Լոուրենս. Ապրում ենք  Martin Lawrence Live։ Runteldat

 Ռեժիսոր 
Թիվ  Ֆիլմի անուն  Բնօրինակի անվանումը 1996  Փոքր սահման սիրո և ատելության միջև  A Thin Line Between Love and Hate

 Ծանոթագրություններ 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Հոլիվուդյան փառքի ծառուղի